open-index/open-wikipedia-markdown huggingface dataset:
فراز قاضی

فراز قاضی کی پیدائش 10 نومبر 1987 کو ہوئی وہ ایک ہندوستانی مصنف ہیں جو بنیادی طور پر رومانوی کردار لکھتے ہیں اوروہ اپنے پہلے ناول "ٹرولی میڈلی ڈیپلی"کے لیے مشہور ہیں ، جو پوستک محل سیڈر بکز کی جانب سے شائع ہوا اور پھر اس کی دوبارہ اشاعت مہاویر پبلشر نے 2012 میں کی  کاظمی کو 'ہندوستان کا نکولس اسپار' کہا جاتا ہے۔ 
### سیرت
فراز قاضی اپنے والدین کی اکلوتی اولاد ہیںاور وہ ممبئی میں پیدا ہوئے اور ان کی پرورش وہیں ہوئی آور لیڈی آف فاطمہ ہائی اسکول سے تعلیم حاصل کرنے کے بعد وہ گرونانک خالصہ کالج آف سائنس میں چلے گئے اس بعد انھوں نے مینجمنٹ میں اپنی انڈرگریجویٹ ڈگری مکمل کی اور آخر کار مارکیٹنگ میں ایم بی اے کیا۔ وہ نفسیات اور مشاورت میں ماسٹرز اور ہیومن ریسورسز میں پوسٹگریجویٹ بھی ہیں۔ فراز کے پاس برطانوی اداروں سے فری لانس جرنلزم کا ڈپلوما اور زاویئر کے انسٹی ٹیوٹ آف کمیونیکیشن سے تخلیقی تحریر میں سرٹیفکیٹ بھی ہے۔
### پیشہ ورانہ زندگی
فراز ممبئی میں ایک ڈیجیٹل ایجنسی کے سربراہ ہیں۔ وہ اپنی تخلیقی تحریر اور شخصیت کی نشو و نما کے ورکشاپس کے لیے بھی جانے جاتے ہیں جو وہ وقتا فوقتا لیتے ہیں۔    فراز ملک بھر میں لٹریچر فیسٹیول کا باقاعدہ حصہ ہیں اور ہندوستان بھر میں متعدد کالج فیسٹیولز اور یوتھ کانفرنسوں میں مہمان خصوصی کے طور پر شامل ہوتے رہتے ہیں۔ فراز یک کامیاب ریلیشن کونسلر ہیں۔  وہ اپنے ٹریڈ مارک ون لائنر کے لیے بہت پسند کیے جاتے ہیں    
### کام
زاویئرس سے فارغ التحصیل ہونے کے بعد ، فراز نے اپنے پہلے ناول پر کام کیا اور بالآخر اسے 2010 میں شائع کیا گیا۔  اس کتاب کا نام ٹروئلی میڈلی ڈیپلی ہے جو اکتوبر 2012 میں ایک بار پھر شائع ہوا اور ایک بہترین مصنف (رومانوی) کے لیے گڈریڈس چوائس ایوارڈ جیتنے والی ہندوستانی مصنف کی پہلی کتاب بن گیا  
### ایوارڈز
فراز تخلیقی تحریر میں YCOF نیشنل ایکسی لینس ایوارڈ وصول کنندہ ہے  فراز قومی ڈیبٹ یوتھ فکشن ایوارڈ (2013) کے مشترکہ فاتح ہیں 

## حوالہ جات

زمرہ:1987ء کی پیدائشیں
زمرہ:بقید حیات شخصیات
زمرہ:بھارت کے انگریزی مصنفین
زمرہ:بھارتی مرد ناول نگار
ایش ٹرے

تصغیر|ایش ٹرے
**ایش ٹرے**  ایک گولائی دار یا بیضوی شکل کا برتن ہے جس میں وہ لوگ جو سگریٹ اور سگار پیتے ہیں، اس میں کش لگا کر اس سے نکلنے والی راکھ جمع کرتے ہیں۔ اس طرح سے یہ برتن ماحول میں مزید راکھ یا گندگی کو پھیلنے کے مواقع کرتا ہے۔ کئی بار ادھوری اور قبل از وقت بچھا دی گئی سگریٹ بھی اسی ایش ٹرے میں رکھتے ہیں۔ گروہی مباحثے کے دوران سگریٹ نوش کرنے والے لوگ ایش ٹرے میں سگریٹ جمع کرتے ہیں اور غیر دھوئیں باز ساتھیوں سے ہم کلام ہوتے ہیں جو سگریٹ کے خو گر نہیں ہوئے ہیں۔ اس سے فائدہ یہ بھی ہے کہ شخصی اختیار کا لحاظ کیا جاتا ہے کہ کوئی اگر سگریٹ نہیں پینا چاہتا ہے تو اسے مجبورًا دھوئیں کو اپنی سانسوں میں نہیں لینا پڑتا ہے۔ ایش ٹرے کی تعمیر ایسے مواد سے ہوتی ہے جو آگ سے بچتا رہے، جیسے کہ موٹی کانچ، آگ سے بچاؤ کا حامل پلاسٹک، مٹی، دھات یا پتھر۔ سگریٹ کے بہت زیادہ عادی لوگ سادہ ایش ٹرے میں بھی جدید ڈیزائن اور شکلوں کا انتخاب کرتے ہیں۔ کچھ غیر دھوئیں باز لوگ بھی گھروں میں ایش ٹرے اپنے دھوئیں باز ساتھیوں اور رشتے داروں کی سہولت کے لیے رکھتے ہیں۔

## یورپ کا ایش ٹرے
یورپی اتحاد کے رکن ملک آسٹریا میں نومبر 2019ء میں شراب خانوں اور ریستورانوں جیسی بند جگہوں کے اندر تمباکو نوشی پر پابندی کا قانون نافذالعمل ہو گیا ہے۔ سگریٹ اور سگار کی کثرت کی وجہ سے عرف عام اس ملک کو ’یورپ کا ایش ٹرے‘ کہا جاتا ہے اور ملک میں اندرون خانہ اور بیرون خانہ سگریٹ نوشی پر زیادہ کڑے قانون نہیں تھے۔ اس قانون کے تحت جو تمباکو نوش شہری گاہکوں کے طور پر آئندہ کسی بھی شراب خانے یا ریستوراں کے اندرون خانہ حصوں میں تمباکو نوشی کے مرتکب پائے گئے، انھیں ایک ہزار یورو (1115 امریکی ڈالر) جرمانہ کیا جا سکے گا۔ اس کے علاوہ ایسے عوامی کاروباری اداروں کے وہ مالکان، جو اپنے ہاں مہمانوں کو سگریٹ نوشی کی اجازت دیں گے، انھیں دو ہزار یورو تک جرمانہ کیا جا سکے گا۔ یہی نہیں بلکہ اگر ایسے ریستورانوں اور بارز کے مالکان نے یہ جرم بار بار کیا، تو انھیں 10 ہزار یورو تک جرمانہ کیا جا سکے گا۔ اس قانون کے نفاذ سے یہ واضح ہو گیا کہ اگر چیکہ سگریٹ نوشی کی لت مغربی دنیا کی دین ہے، تاہم جدید دور میں وہاں ہر ملک اس پر کڑی سختی کر رہا ہے اور دھوئیں بازی کو روکنے کی سنجیدہ کوشش کر رہا ہے۔ تاہم چونکہ آسٹریا میں دھوئیں بازی کا چلن دیگر ممالک سے کہیں زیادہ عام تھا، اس لیے وہاں ایش ٹریوں کا بھی چلن عام تھا اور کئی نئے قسم کے ٹرے زیر استعمال تھے۔

## مزید دیکھیے
* سگریٹ
* سگار
* تمباکو
* تمباکو نوشی

## حوالہ جات

زمرہ:تمباکو نوشی
زمرہ:سگریٹ
زمرہ:گھریلو اوزار
زمرہ:ویکی ڈیٹا سے مختلف مختصر وضاحت
زمرہ:جمع کرنا
زمرہ:گلی کا سامان
زمرہ:گند
نو وارد

**نو وارد**  وہ شخص یا مخلوق ہے جو کسی شعبے، پیشے یا سرگرمی کے لیے نیا ہو۔ اس اصطلاح کا استعمال اگر چیکہ کسی بھی شعبے سے ہو سکتا ہے، تاہم اس کا بہ طور خاص استعمال کسی مذہبی سلسلے کے فرد سے ہوتا ہے، جس سے مراد وہ شخص ہے جو زیر تربیت ہے اور جس نے مذہبی جماعت میں باضابطہ شمولیت کے لیے حلف نہ لی۔ اس اصطلاح کا استعمال کئی بار جانوروں کے لیے بھی ممکن ہے، خصوصًا دوڑ میں گھوڑوں کے لیے، جو کوئی قابل ذکر انعام حاصل نہ کیے ہوں یا اہم موقعوں میں شراکت کی اہلیت کے درجے پر نہ پہنچا ہو۔

انگریزی میں عام طور سے تاریخی طور پر نو وارد افراد کے لیے جو کسی دفتر یا کسی پیشے میں پہلے پہل داخل ہوں، ایپرینٹیس (Apprentice) یا زیر تربیت (Trainee) کہا جاتا ہے۔ یہ دو زمرے کے افراد اکثر کسی نگراں کار (سوپر وائزر) کی نگرانی میں کام انجام دیتے ہیں۔ یہ لوگ از خود کوئی اہم فیصلہ نہیں لیتے۔ ان کے کام کو نگراں کار جانچتا اور پرکھتا ہے۔ کافی جائزوں کے بعد یہ افراد دفاتر میں اس قابل سمجھے جاتے ہیں کہ وہ رات دن نگرانی کے بغیر بھی دفتری کام از خود انجام دے سکتے ہیں۔

بھارت میں بہ طور کئی پیشوں میں نو واردین اور ان کی تربیت اور نگرانی پر زور دیا جاتا ہے۔ چارٹرڈ اکاؤنٹنٹ کے پیشے میں آرٹیکل شپ کی میعاد مقرر کی کئی ہے، جس کے بعد ہی کوئی شخص اپنے سی اے پیشے میں داخل ہو سکتا ہے۔ وکالت کے پیشے میں اکثر نو وارد وکلا جونئر ایڈوکیٹ قرار دیتے جاتے ہیں۔ یہ لوگ نیم پختہ ہوتے ہیں اور کچھ سال کسی تجربہ کار وکیل کے زیر سایہ تربیت کر کے ہی اپنے طور پر وکالت کرتے ہیں۔ اسی طرح سے طب کے پیشے میں بھی طلبہ پہلے پہل کچھ وقت انٹرن شپ میں گزارتے ہیں اور پھر اپنا الگ کام شروع کرتے ہیں۔ مصر جیسے ملک میں نو اہلیت یاب ڈاکٹروں پر لازم ہے کہ وہ کچھ وقت گاؤں کے علاقوں میں خدمات انجام دیں اور اس کے بعد ہی وہ شہر میں خدمات انجام دے سکتے ہیں۔

جدید درس گاہوں سے فارغ ہر سینئر طالب علم آگے چل کر کہیں نہ کہیں نو وارد خدمت گزار ہوتا ہے۔

## مزید دیکھیے
* تربیت
* مذہب

## حوالہ جات

زمرہ:مذہبی پیشے
زمرہ:ویکی ڈیٹا سے مطابقت رکھنے والی مختصر تفصیل
زمرہ:رہبانیت
زمرہ:خانقاہیں
توشہ دان

[تصغیر|[ہیرس ایس ٹرومن کا توشہ دان اور تھرماس ]]
**توشہ دان**، **لنچ باکس** یا **ٹفن باکس**  ایک ذریعہ ہے جس سے عمومًا پکی ہوئی غذا ایک جگہ سے دوسری جگہ لی جاتی ہے۔ جدید دور طور توشہ دان کئی قسموں میں دست یاب ہیں۔ یہ ایک وقتی استعمال کے ہو سکتے ہیں یا جنھیں ڈسپوزبل کہا جاتا ہے۔ عام طور سے ایک وقتی استعمال میں المونیم اور آسانی سے بہ روئے کار آنے والے پلاسٹک کا استعمال ہوتا ہے۔ اس کے علاوہ مستقل استعمال کے توشے دان بازار میں دست یاب ہیں۔ یہ پلاسٹک، پیتل، فولاد اور کبھی کبھار کچھ پلاسٹک اور کچھ فولاد کے بھی بنے ہوتے ہیں۔ یہ توشے دان مختلف شکلوں میں دست یاب ہیں۔ کچھ گولائی دار ہیں، تو کچھ چو کور اور کچھ انڈے کی شکل یا بیضوی ہوتے ہیں۔ توشہ دان میں کچھ ایک ہی درجے کے ہوتے ہیں۔ کچھ بہت چھوٹے اور کچھ بڑے سائز کے ہوتے ہیں۔ کئی توشے دانوں میں کئی درجے ہوتے ہیں اور اس میں حکمت بھی ہوتی ہے کہ ایک درجے میں ممکن ہے کہ سالن رکھا جائے، دوسرے درجے میں روٹی رکھی جائے، تیسرے مین خشکہ یا چاول رکھے جائیں اور یضًا چوتھے میں کوئی میٹھا یا پھل رکھے جائیں۔ کچھ توشہ دان جو ہیئت میں کم سائز کے ہیں، انفرادی استعمال میں آتے ہیں۔ جب کہ کچھ توشہ دان سائز میں کافی بڑے ہوتے ہیں اور یہ اکثر دعوتوں کا پکوان دوسرے لوگوں تک پہنچانے کے کام آتے ہیں۔ جدید دور میں توشے دانوں کا استعمال اکثر اسکولی بچے اور ملازمت پیشہ لوگ استعمال کرتے ہیں۔ یہ لوگ دن بھر دفتر کے مقام پر کام کرتے ہیں یا پڑھائی پڑھتے ہین اور عمومًا دو پہر کے وقت توشہ دان کھول کر ظہرانہ کرتے ہیں۔ کچھ لوگ تنہا ظہرانہ کرتے ہیں تو کچھ لوگ اپنے ہم کاروں اور دوستوں کے ساتھ جو کام کی جگہ پر ہیں، مل کر ظہرانہ کرتے ہیں۔جدید دور میں توشہ دانوں کے ساتھ المونیم کی فوئیل کا استعمال بھی رائج ہو چکا ہے جو کھانے کو زیادہ دیر تک گرم رکھتا ہے۔

اسکولی بچوں کے لیے توشہ دان خوشنما ڈیزائن کے بنتے ہیں اور اس میں کئی بار کامک کرداروں کی تصویریں بھی لگی ہوتی ہیں۔ 

## مزید دیکھیے
* ظہرانہ

## حوالہ جات

زمرہ:ظہرانہ
زمرہ:کامنز زمرہ جس کا ربط ویکی ڈیٹا پر ہے
زمرہ:غذائی ثقافت
زمرہ:عسکری سازوسامان
زمرہ:روٹیاں
زمرہ:سمانہ
ہاکی انڈیا لیگ

**ہاکی انڈیا لیگ**  یا **کول انڈیا ہاکی انڈیا لیگ** بھارت کی قومی فیلڈ ہاکی لیگ ہے۔ یہ لیگ ہاکی انڈیا کی زیر نگرانی منعقد ہوتی ہے۔ ہاکی انڈیا بھارت میں فیلڈ ہاکی کا کا نگراں ادارہ ہے۔ انڈین پریمیئر لیگ، انڈین سپر لیگ اور پرو کبڈی لیگ کی طرح ہاکی انڈیا لیگ بھی بھارت میں کھیل کی ایک بڑی لیگ ہے۔ ہاکی انڈیا لیگ میں 6 ٹیمیں حصہ لیتی ہیں اور ہر ٹیم 10 مقابلے کھیلتی ہے۔ یہ لگ کل جنوری اور فروری میں ہوتی ہے اور کل مدت دو ماہ ہے۔ سیریز کے اختتام پر چوٹی کی 4 ٹیمیں پلے آف میں جاتی ہیں۔ پھر ان چاروں میں مقابلہ ہوتا ہے اور ایک ٹیم فاتح قرار پاتی ہے۔ 2012ء میںورلڈ سیریز ہاکی کی ابتدا ہوئی لیکن یہ بین الاقوامی ہاکی فیڈریشن کی طرف سے منظور شدہ نہیں تھی۔ لہذا بین الاقوامی ہاکی فیڈریشن نے دنیا بھر میں کئی ملکوں میں لیگ کا آغاز کیا اور ہاکی انڈیا نے بھی بھارت میں ہاکی لیگ کا آغاز کر دیا۔ پہلا سیزن 2013ء میں کھیلا گیا تھا جس میں 5 ٹیموں نے حصہ لیا تھا۔ لیگ کے شروع ہونے سے ہاکی انڈیا کو مالی منافع ہونے لگا ہے جبکہ اس سے قبل ہاکی انڈیا سرمایہ کاری اور معاشیات میں حاشیہ پر نظر آتی تھی۔ 2015ء میں لیگ کی وجہ سے ہاکی انڈیا ٹی وی اشتہارات میں بھی کمائی کی۔ 2017ء کے سیزن میں کلنگا لانسرز نے خطاب جیتا تھا۔ اس سے قبل رانچی رائینوز، دہلی ویورائڈرز، رانچی ریز اور پنجاب واریئرس خطاب جیت چکے ہیں۔

## تاریخ
2012ء میں بھارت میں ہاکی انڈیا فیڈریشن اور نمبس نے ورلڈ سیریز ہاکی کی ابتدا کی۔ یہ بھارت میں فیلڈ ہاکی کی پہلی پروفیشنل لیگ تھی۔ اس لیگ کو زبردست کامیابی ملی اور اسی بنیاد پر ہاکی انڈیا نے اپنی نگرانی میں ایک لیگ بنانے کا فیصلہ کیا جسے 2012ء کے وسط میں ہاکی انڈیا لیگ کے نام سے لانچ کیا گیا۔ ورلڈ ہاکی سیریز کو ہاکی انڈیا یا بین الاقوامی ہاکی فیڈریشن کی منظوری نہیں ملی تھی مگر ہاکی انڈیا لیگ نے انڈین پریمیئر لیگ سے سبق لیتے ہوئے بین الاقوامی ہاکی فیڈریشن سے منظوری لے لی۔ ابتدا میں محض 6 ٹیموں پر مشتمل سیریز کرانے کا منصوبہ تھا جس میں کھلاڑیوں کی بولی لگنی تھی۔ ان 6 ٹیموں کے لیے 12 شہروں کا انتخاب کیا گیا جن کے نام ٹیموں کے نام رکھے جائیں۔ مگر کسی چھٹے شہر نے دلچسپی نہیں دکھائی اور پہلے سال محض پانچ ٹیمیں بن پائیں۔ وہ 5 ٹیمیں دہلی ویورائڈرز، ممبئی میجیشینز، پنجاب واریئرس، رانچی رائینوز اور اتر پردیش وزارڈز تھیں۔

## حوالہ جات

زمرہ:2013ء میں قائم ہونے والی کھیلوں کی لیگیں
زمرہ:بھارت میں 2013ء کی تاسیسات
زمرہ:بھارت میں کھیل
زمرہ:بھارت میں فیلڈ ہاکی
زمرہ:فیلڈ ہاکی کے مقابلے
زمرہ:بھارت میں کھیلوں کی سرگرمیاں
تنبیہی نوٹ

[تصغیر|[روس سے آزاد ہونے والے ملک یوکرین میں ایک سگریٹ کے پیک پر یوکرینی زبان میں تنبیہی نوٹ درج ہے۔]]
**تنبیہی نوٹ**  عام طور سے بازار میں دست یاب مصنوعات، عوامی مقامات، صنعتی مقامات، دفاتر وغیرہ پر لگے ہوتے ہیں۔ ان میں کچھ تنبیہات کا کمپنیوں پر ادارہ جات کی جانب سے جاری کیا جانا قانونًا لازمی ہے۔ مثلًا کچھ مصنوعات میں یہ خصوصیت ہوتی ہے کہ وہ کسی بھی شخس کی جانب سے استعمال کیے جا سکتے ہیں، مگر وہ زیابیطیس کے مریضوں کے لیے غیر موزوں ہیں کیوں کہ ان میں شکر کا عنصر ہے یا کچھ مصنوعات حاملہ خواتین کے لیے غیر موزوں ہیں، کیوں اس سے اسقاط حمل کا اندیشہ ہے۔ اسی طرح سے کچھ مصنوعات صرف سن رشد کو پہنچنے والوں کے لیے درست سمجھا جاتا ہے، بچے چونکہ زیادہ زور والی دوا نہیں کھا سکتے ہیں، اس لیے ان کی دوائیں کم اثر والی ہوتی ہیں۔ خدمات کے معاملے میں بھی تنبیہات دیکھی جاتی ہیں، جیسے کہ کسی فلم میں موجود شہوانی مناظر یا تشدد اور خوف کے مناظر کے پیش نظر کسی فلم کو بچوں کے لیے مناسب نہیں مانا جاتا ہے۔ کبھی کسی فلم میں گالی گلوچ اور سخت زبان کا استعمال کیا جاتا ہے اور فلم کے اسکرین پر ہدایت ہوتی ہے کہ نابالغ بچے اس فلم صرف ماں باپ کی موجودگی میں دیکھ سکتے ہیں۔ سرمایہ کاری کی دنیا میں حصص کی دنیا میں کمپنیوں پر لازم ہے کہ ہر بار جب بھی وہ حصص کے لیے سرمایہ طلب کریں، سبھی جوکھم بھری باتوں کو کھل کر بیان کریں، جیسے کہ کمپنی نئی ہے یا وہ نئے میدان میں کاروبار شروع کر رہی ہے یا اس طرح سے کوئی قانونی افشا کا معاملہ جو سرمایہ کاروں کی فیصلہ سازی کے لیے بے حد ضروری ہے۔ حکومت کئی بار سڑکوں پر تنبیہات لگاتی ہے کہ راستہ بند ہے یا پھر کوئی ساحلی علاقہ ناؤ کھینے اور پیراکی کے لیے موسمی تبدیلی کے پیش نظر عوام کے لیے بند ہے۔ یہ عوامی جوکھم کو دور کرنے کے لیے ہدایت ہوتی ہے جو راستوں پر لکھی جاتی ہے۔ اسی طرح سے کئی جگہوں پر جہاں سڑک کے راستے کے بیچ ریلوے کراسنگ ہوتی ہے اور ٹرینیں گزرتی ہیں، وہاں حکومت خاص طور پر لال بتی اور تنبہی ہدایت دیتی ہے کہ لوگ ریلوے کراسنگ کو لال بتی پر پار نہ کریں۔ صحت کے لیے مضر مصنوعات جیسے کہ سگریٹ پر لازم ہے کہ وہ اپنے پیک کے اوپر ضروری قانونی تنبیہ لکھ دیں کہ وہ تمباکو کا کسی بھی طرح کا استعمال مضر صحت ہے۔ اسی طرح سے حکومت اخبارات اور دیگر ذرائع ابلاغ کا سہارا لے عوام الناس میں صحت، قانون، عوامی سہولتوں اور مفاد عامہ کے ضمن میں ضروری پیامات اور تنبیہات جاری کر سکتی ہے۔

## تنبیہات کے لیے کڑی قانون سازی
بھارت میں 2016ء میں ایک نیا قانون تیار کیا گیا تھا۔ اس کے مطابق سگریٹ کے ہر پیکٹ کے پچاسی فیصد حصے پر ہیلتھ وارننگ شائع کی جانی چاہیے۔

## مزید دیکھیے
* عوامی سحت

## حوالہ جات

زمرہ:مخاطر
زمرہ:انتباہی نظامات
ہاکی انڈیا

**ہاکی انڈیا**  بھارت میں ہاکی کے تمام کھیلوں، مقابلوں، مرد اور خواتین کے جملہ ہاکی کی کارروائیوں کی نگرانی کا ادارہ ہے۔ یہ ادارہ وزارت کھیل و امور نوجواں، حکومت ہند سے منظور شدہ ہے اور بھارت میں ہاکی کے فروغ کی واحد اکائی ہے۔ 2008ء میں انڈیا ہاکی فیڈریشن کو منسوخ کرنے کے بعد ہاکی انڈیا کی تشکیل عمل میں آئی تھی۔

ہاکی انڈیا کا مرکزی دفتر دہلی میں ہے اور اس کا آغاز 20 مئی 2009ء کو ہوا تھا۔ ہاکی انڈیا بین الاقوامی ہاکی فیڈریشن (ایف آئی ایچ)، انڈین اولمپک ایسو سی اے شن (آئی او اے) اور ایشین ہاکی فیڈریشن (اے ایچ ایف) سے ملحق شدہ ہے۔ ہاکی انڈیا کے پہلے صدر نشین جناب جی دیپ یادو تھے۔
ہاکی انڈیا کا واحد مقصد بھارت میں ہاکی کو فروغ دینا ہے اور بھارت کی ایک مضبوط قومی ٹیم تیار کرنا ہے۔ اس کے لیے اسپورٹس اتھارٹی آف انڈیا اور شعبہ کھیل، حکومت ہند کے تعاون سے سب جونئر، جونئر اور سینئر درجوں پر کھلاڑیوں کو تربیت دیتی ہے۔ ہاکی انڈیا کے کھلاڑیوں کی کوچنگ کا بھی انتظام کرتی ہے اور بین الاقوای سطح کے کوچ مہیا کرتی ہے۔ یہ بین الاقوامی معیار کے تدریبی و تعلیمی پروگرام کے انعقاد کے ساتھ ساتھ تکنیکی دستہ اور امپائر بھی تیار کرتی ہے جو قومی ٹیم کو عالمی سطح کی ٹریننگ دیتے ہیں۔ اس کے علاوہ ہاکی انڈیا وقفہ وقفہ سے مقابلے بھی کرواتی ہے تاکہ کھلاڑیوں کی تیاری برقرار رہے۔ ہاکی انڈیا مرد اور خواتین کے لیے بھارت میں بہترین لیگ اور تورنا منٹ کا انعقاد بھی کرتی ہے اور اس کے لیے دنیا بھر میں ہاکی انڈیا کا معیار تسلیم شدہ ہے۔ ہاکی انڈیا نے کھلاڑیوں کی تربیت اور ٹریننگ کے لیے ملک بھر میں کئی ٹریننگ کیمپ بنائے ہیں جہاں ان کے کھیل کی لہاقت کر دھیان میں رکھتے ہوئے ان کو ٹریننگ دی جاتی ہے۔

## لوگو
ہاکی انڈیا نے اپنا لوگو تخلیق کیا ہے۔ ہاکی انڈیا کے لوگو کا اجرا 24 جولائی 2009ء کو ایک اجلاس میں کیا تھا۔ لوگو پرچم بھارت کے اشوک چکر پر مشتمل ہے جس سے ہاکی کی لکڑی سے بیایا گیا ہے۔
## حوالہ جات

زمرہ:بھارت میں فیلڈ ہاکی
زمرہ:بھارت میں کھیلوں کے انتظامی ادارے
زمرہ:2008ء میں قائم ہونے والی کھیلوں کی تنظیمیں
بھارت میں فیلڈ ہاکی

**بھارت میں فیلڈ ہاکی**  یا بھارت میں ہاکی سے مراد مردوں کی قومی ہاکی ٹیم، بھارت اور خواتین کی قومی ہاکی ٹیم، بھارت ہے۔

جولائی 2018ء میں بھارت کی ریاست اوڈیشا نے وزیر اعظم بھارت نریندر مودی کو خط لکھا کہ فیلڈ ہاکی کو بھارت کا قومی کھیل کا درجہ دیا جائے مردوں کا ہاکی عالمی کپ 2018ء اوڈیشا کی ریاست بھونیشور میں 28 نومبر تا 16 دسمبر منعقد ہوا تھا جس میں نیدرلینڈز مردوں کی قومی ہاکی ٹیم کو بیلجیم مردوں کی قومی ہاکی ٹیم نے شکست دے کر ٹرافی اپنے نام کی تھی۔ بھارت کا قومی کھیل ہاکی تھا۔ مگر اس کی مقبولیت میں گراوٹ کو دیکھتے ہوئے اس سے قومی کھیل کا درجہ چھین لیا گیا۔ فی الحال بھارت کا کوئی قومی کھیل نہیں ہے۔

## انتطامیہ
### نئی کمیٹی
انڈین اولمپک ایسو سی اے شن نے ایک نئی 5 رکنی سیلیکشن کمیٹی کا انعقاد کیا۔ یہ پینل بین الاقوامی ہاکی فیڈریشن کے ساتھ بھارت میں فیلڈ ہاکی کے انتظام و انصرام کو دیکھے گا۔ پینل کے صدر کے صدر نشین اسلم شیر خان تھے۔ وہ سابق رکن پارلیمان اور ہاکی کھلاڑی تھے۔ ان کے علاوہ پینل میں اشوک کمار، اجیت پال سنگھ، ظفر اقبال اور دھنراج پلئی تھے۔ اب اسلم شیر خان کی جگہ اجیت پال سنگھ نئی کمیٹی کے صدر نشین ہیں۔

30 اپریل 2008ء کو انڈیا ٹوڈے کو انٹرویو دیتے ہوئے اسلم شیر خان نے کہا تھا 2007ء میں بنی شاہ رخ خان کی خواتین کی ہاکی پر فلم چک دے انڈیا نے خواتین کی قومی ہاکی ٹیم، بھارت کو بہت متاثر کیا تھا۔ اس فلم نے خواتین میں مستقبل میں بہتر کارکردگی کے جذبے کا ابھارا ہے اور وہ بھی ایک چک دے لمحہ ہاکی انڈیا کو دینا چاہتی ہیں۔

## مردوں کی ہاکی ٹیم چیمپینز ٹرافی میں
بین الاقوامی سطح پر بھارت کی مردوں کی قومی ہاکی ٹیم نے ہمیشہ اچھی کارکردگی کا مظاہرہ کیا ہے۔ چینپنز ٹرافی میں 2016ء اور 2018ء میں بھارتی مردوں کی ٹیم دوسرے مقام پر رہی تھی۔ 1982ء میں تیرسے مقام پر تھی۔ 1983ء، 1996*ء، 2002ء، 2003ء، 2004ء، 2012ء اور 2014ء* میں چوتھے مقام پر تھی۔
= ستارہ زد میزبان ہے۔
## حوالہ جات

زمرہ:بھارت میں فیلڈ ہاکی
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت میں کھیل
پرو کبڈی لیگ

**پرو کبڈی لیگ**  (موجودہ ویوو پرو کبڈی لیگ) بھارت میں پروفیشنل کبڈی لیگ ہے۔ پرو کبڈی لیگ کا آغاز 2014ء میں ہوا تھا۔ اور اسے اسٹار اسپورٹس پر نشر کیا گیا تھا۔

2006ء کے ایشیائی کھیل میں کبڈی کو بہت سراہا گیا تھا۔ کبڈی کے تئیں لوگوں کو جوش اور پسند کو دیکھتے ہوئے پرو کبڈی لیگ کا آغاز کیا گیا۔ پرو کبڈی لیگ کا خاکہ انڈین پریمیئر لیگ سے متاثر ہے جس میں ہر ٹیم کی ایک فرنچائزی ہوتی ہے اور کھلاڑیوں کی بولی لگتی ہے۔ 2014ء کے پہلے سیزن میں 8 ٹیموں نے حصہ لیا تھا اور کل فیس $250,000 تھی۔

بھارت میں انڈین پریمئر لیگ کے بعد کئی لیگ ایجاد ہوئیں جن میں آئی پی ایل کا خاکہ استعمال کیا گیا اور وہ سب کامیاب ہوئیں۔ پرو کبڈی لیگ کے تئیں منتظمین کو کچھ تشویش تھی کہ کامیاب ہو گی یا نہیں کیونکہ پہلے ہی کئی لیگ بھارت میں چل رہی تھی اور کرکٹ کی طرح کبڈی کے کھلاڑی اتنے مشہور بھی نہیں تھے۔ لیکن یہ بھی حقیقت ہے کہ کرکٹ کی طرح کبڈی بھی گاؤں گاؤں میں کھیلی جاتی ہے۔ لہذا جیسے کبڈی کا آغاز ہوا شائقین نے اسے ہاتھوں ہاتھ لیا اور پرو کبڈی لیگ کو خوب کامیابی ملی۔

اس کے افتتاحی پروگرام کو 435 ملین لوگوں نے دیکھا تھا۔ اس کے زیادہ بس 2014ء کے انڈین پریمئر لیگ کے افتتاحی پروگرام کو 552 ملین لوگوں نے دیکھا تھا۔ 2014ء کے پرو کبڈی لیگ کا فائنل جے پور پنک پینتھرز اور یو ممبا کے درمیان میں کھیلا گیا تھا جسے 86.4 ملین لوگوں نے دیکھا تھا۔ پرو کبڈی کے آفیشل بروڈکاسٹر اسٹار اسپورٹس نے اعلان کیا کہ اگلے سال 2015ء میں پرو کبڈی لیگ کی بنیادی کمپنی مارشل اسپورٹس کے 74فیصد اسٹاک خرید لیگی۔

2017ء اور 2018ء سیزن کے لیے پرو کبڈی لیگ میں مزید ٹیمیں شامل کی گئیں اور فارمیٹ میں تبدیلی کرتے ہوئے تمام ٹیموں کو دو حصوں میں تقسیم کیا گیا جسے زون کہا گیا۔ 2019ء میں پھر سے پرانے فارمیٹ کو بحال کیا گیا۔

## حوالہ جات


زمرہ:2014ء میں قائم ہونے والی کھیلوں کی لیگیں
زمرہ:بھارت میں 2014ء کی تاسیسات
زمرہ:بھارت میں کبڈی
زمرہ:بھارت میں کھیل
زمرہ:کبڈی مقابلے
زمرہ:ویکی ڈیٹا سے مطابقت رکھنے والی مختصر تفصیل
رامدھاری سنگھ دنکر

**رام دھاری سنگھ** (23 ستمبر 1908ء – 24 اپریل 1974ء) تخلص بہ **دِنکر** بھارتی ہندی شاعر، مضمون نگار، محب وطن اور استاد تھے۔ وہ جدید اہم ہندی شعرا میں سے سمجھے جاتے ہیں۔ وہ باغی شاعر کے طور پر اُبھرے اور آزادی ہند سے قبل قوم پرست شاعری کی۔ ان کی شاعری میں ویر رس کی جھلک نمایاں ہے۔ ان کے متاثر کن مجموعات کی بدولت وہ راشٹر کوی (قومی شاعر) بھی کہلائے۔ وہ ہندی کوی سمیلن کے ہمہ وقت شاعر تھے اور ان ایام میں وہ کافی مشہور ہوئے، جیسے کہ روسیوں کے لیے پوشکن تھے۔

دنکر نے ابتدا میں ہندوستان کی جدوجہدِ آزادی کے دوران انقلابی تحریک کی حمایت کی اور بعد ازاں گاندھیائی ہو گئے۔ تاہم وہ خود کو ”بُرا گاندھیائی“ کہلواتے تھے۔ ”کروکشیتر“ میں انھوں نے اس بات کا اقرار کیا کہ جنگ تباہ کن ہے مگر تحفظِ آزادی کے لیے لازمی ہے۔ وہ وقت کی مشہور قوم پرست شخصیات کے بہت قریب تھے، جیسے کہ راجندر پرساد، انوگرا ناراین سنہا، سری کرشن سنہا، رامبرکش بینی پوری اور برج کشور پرساد۔

دنکر بھارتی ایوان بالا، راجیہ سبھا کی نشست کے لیے تین مرتبہ منتخب ہوئے اور ایوان بالا کے 3 اپریل 1952ء سے 26 جنوری 1964ء تک رکن رہے۔ 1959ء میں پدم بھوشن سے نوازا گیا۔ وہ بھاگلپور یونیورسٹی (بہار) کے ابتدائی 1960ء کی دہائی میں وائس چانسلر بھی تھے۔

ایمرجنسی کے دوران جے پرکاش ناراین نے رام لیلا میدان میں لاکھ کا مجمع اکھٹا کیا اور دِنکر کی مشہور نظم، ”سنگھاسن خالی کرو کہ جنتا آتی“ (منصب چھوڑ دو نہیں تو عوام آ جائے گی) پڑھی۔

## سوانح
دنکر 23 ستمبر 1908ء کو سیماریہ گاؤں، بنگال پریزیڈنسی، برطانوی راج (موجودہ ضلع بیگو سرائے، بہار) میں بابو روی سنگھ اور مَن روپ دیوی کے ہاں پیدا ہوئے۔ ان کی شادی بہار کے ضلع سمستی پور کے تابھکا گاؤں میں ہوئی تھی۔ زمانہ طالب علمی میں ان کے من پسند مضامین تاریخ، سیاست اور فلسفہ تھے۔ اسکول اور بعد ازاں کالج میں انھوں نے ہندی، سنسکرت، میتھلی، بنگالی، اردو اور انگریزی ادب پڑھا۔ دنکر پر اقبال، رابندر ناتھ ٹیگور، کیٹس اور مِلٹن کا گہرا اثر تھا۔ انھوں نے رابندر ناتھ ٹیگور کی تخلیقات کو بنگالی سے ہندی قالب میں ڈھالا۔

## حوالہ جات

زمرہ:1908ء کی پیدائشیں
زمرہ:1974ء کی وفیات
زمرہ:بیسویں صدی کے بھارتی مضمون نگار
زمرہ:ادب اور تعلیم کے شعبے میں پدم بھوشن وصول کنندگان
زمرہ:اساتذہ بھارتی تعلیم گاہیں
زمرہ:بنگالی زبان کے مترجمین
زمرہ:بیسویں صدی کے بھارتی شعرا
زمرہ:بیسویں صدی کے بھارتی مترجمین
زمرہ:بھارتی ادبی نقاد
زمرہ:بھارتی مرد شعرا
زمرہ:بھارتی مرد صحافی
زمرہ:بھارتی مرد مضمون نگار
زمرہ:بہار (بھارت) کے شعرا
زمرہ:بہار سے راجیہ سبھا کے ارکان
زمرہ:بہار کے صحافی
زمرہ:رزمیہ شاعر
زمرہ:ساہتیہ اکیڈمی اعزاز یافتگان برائے ہندی ادب
زمرہ:ساہتیہ اکادمی انعام یافتگان
زمرہ:ضلع بیگوسرائے کی شخصیات
زمرہ:گیان پیٹھ انعام وصول کنندگان
زمرہ:ہندی زبان کے مصنفین
زمرہ:ہندی شعرا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ہندو شعرا
زمرہ:بھارتی سیاست دان
کرناٹک ریاستی ایڈز کنٹرول سوسائٹی

## کرناٹک ریاستی ایڈز کنٹرول سوسائٹی کی تشکیل

بھارت کی ریاست کرنانک میں ایچ آئی وی انفیکشن کے فروغ کو کم کرنے کے لیے ایک لمبی میعاد کی بنیاد پر ایچ آئی وی / ایڈز سے احتیاطی تدابیر کے لیے ریاست کی صلاحیت کو مضبوط بنانے کے لیے کرناٹک ریاستی ایڈز کنٹرول سوسائٹی تشکیل ہوئی ہے۔ اس خاص منصوبے کے مقاصد اس طرح ہیں:

1۔ ایچ آئی وی فروغ کی شرح ریاست میں 3% کے نیچے رہے۔

2۔ 1% سے کم ایچ آئی وی کے کا خون کے ذریعے انفیکشن پھیلے۔

3. جنسی طور پر فعال طبقے میں میں نو جوانوں اور دوسروں کے بیچ کم سے کم 90% ایڈز کے متعلق بے دار ہوں۔

4۔ کم سے کم 90% کے زیادہ جوکھم بیوہار گروہ کے بیچ کنڈوم کا استعمال کا استعمال ہو۔

## کرناٹک ریاستی ایڈز کنٹرول سوسائٹی کے ادارے کا منصوبہ

ادارے کا منصوبہ 49 کروڑ ڈالر منصوبہ امریکی سرکار کے ذریعے حمایت کردہ تین منصوبوں میں سے ایک ہے۔ ادارہ نیٹ ورک سیواؤں کے فعال بنانے کے ذریعے سے روک تھام، دیکھ بھال اور علاج خدمات کے متعلق اور عوامی اور نجی علاقے کی حصے داری کو مضبوط بنانے کے لیے ایک وسیع تر پروگرام کی حمایت کرتا ہے۔ کرناٹک مثبت لوگوں کے نیٹ ورک جیسے کہ *سینٹ جان میڈیکل کالج*، *سوستی*، *سنیہدان*، *میرادا*، *سوامی وویکانند یوتھ موومینٹ*، *لیپرا سوسائٹی*، *گتیودھیوں* کے ساتھ ساتھ غیر سرکاری تنظیمیں ایک یونین کی طرح کام کرتے ہیں۔ 

## کام
خاتون جنسی ملازمین اور کرناٹک کے آٹھ ضلعوں کے دیہی علاقوں میں ساتھ نشان زدہ مداخلت، جنسی امراض، ایچ آئی وی اور ٹی بی سے متعلقہ خدمات کے لیے رابطہ کار کنوں اور آؤٹریچ ہم کار، کنڈوم استعمال اور اربباط کا اس اک اہم حصہ ہے۔

کرناٹک کے 12 دیہی ضلعوں میں دیگر کمزور لوگ (جیسے کہ جوکھم میں پھنسے مرد اور خواتین اور گھریلو خواتین) کے بیوہار میں تبدیلی کے پروگرام جن میں "ساتھیوں کی کمی"، کنڈوم کے استعمال، جوکھم کی تفہیم اور ایچ آئی وی کے لیے استعمال پر گفتگو، امتحان اور روک تھام شامل ہیں۔

صلاحیتوں کی تعمیر اور مقامی غیر سرکاری ادارہ جات ، سرکار اور سماج پر مبنی کوششوں کے ذریعے حمایت کردہ اداروں کے لیے ادارہ جاتی طریقہ ہائے کار کو مضبوط بنانا۔ منصوبے کی سرگرمیوں کے ذریعے سے بنایا گیا۔ سنسادھن علاقائی مآخذ کی تربت (RTCs), علاقائی معاون مراکز اور ڈاکٹروں، نرسوں اور رضا کاروں کی رکنیتی ٹیموں کی تنظیم، شہری مرکوز مداخت، وسیع ضلعے پروگرامنگ اور سماج پر مبنی دیکھ بھال اور امداد کے لیے سیکھنے جگہوں کی تشکیل شامل ہے۔

## حوالہ جات

زمرہ:ایڈز کی روک تھام میں لگی بھارتی ایجنسیاں
کشن گنج ضلع ایڈز کنٹرول سوسائٹی

[تصغیر|ٰٰٰ[کشن گنج ضلع میں رات کا منظر۔ یہ رات ہی کئی حرکات و سکنات کا مرکز بنتی ہے جس سے ضلع میں ایچ آئی وی اور ایڈز کے فروغ میں معاون ہے۔ ]]
نیپال کی سرحد پر بسے کشن گنج کو ایڈز کے معاملے میں سب سے حساس اور قابل توجہ مانتے ہوئے سرکار نے یونیسیف کے تعاون سے کشن گنج میں ایڈز کنٹرول کا ذمہ 2003ء میں شروع کیا۔ اس کے ساتھ ہی ضلع میں ایڈز مریضیوں کی بڑھتی ہوئی تعداد نے اس کام میں جڑے منصوبوں کے کاغذی کام پر مہر لگا دی ہے۔ سال 2009ء تک 35 گنا ایچ آئی وی مثبت مریض کی تعداد ضلع میں ہو جانا اس بیماری کے ضلع میں سنگین روپ لے لینے کی طرف اشارہ تو کرتا ہی ہے۔ سرکاری منصوبوں کی رقم کا کس طرح بندر باٹ ہوتا ہے یہ اس کی جیتی جاگتی یہ مثال ہے۔ ضلع میں سال 2009ء میں سرکاری اعداد و شمار کے مطابق 246 مریض رہے ہیں جبکہ سال 2003ء میں یہ گنتی سات تھی۔ کہتے ہیں کہ جیوں جیوں علاج کیا گیا تیوں تیوں مرض بڑھتا گیا۔ سال 2002ء میں ادارہ اقوام متحدہ نے یونیسیف کو بھارت کے سات ضلعوں کو ایڈز کی روک تھام و لوگوں میں بے داری لانے کے لیے بہار کے اس ایک واحد ضلع کو چنا اور چرخا پروگرام چلایا گیا۔ پانچ سالوں تک چرخا پروگرام ضلع میں جاری تھا اور کروڑوں روپیے کی رقم پانی کی طرح بہائی گئی۔ اس کی تصدیق مہیا کرایے گئے سرکاری اعداد و شمار سے ہوتی ہے۔ سال 2003ء میں ایچ آئی وی مثبت 07 تھے جو 2004ء میں 15، 2005ء میں 47، 2006ء میں 132، 2007ء میں 151، 2008ء میں 153، 2009ء میں 246 سے زیادہ ہو چکی ہے۔تمام سرکاری منصوبہ بندی اور غیر سرکاری تنظیموں کے ذریعے کی گئی کوششوں کو زک پہنچانے والے یہ اعداد و شمار کے ساتھ کوششوں کی ناکامی کی کہانی کہتے ہیں۔ آنکڑوں کا بڑھتا دائرہ مستقبل کی بھیانک تصویر پیش کرتا ہے۔ یہ ایڈز کے معاملے میں ابھر کر سامنے آ رہا ہے۔ فی الحال ضلع میں ایڈز کنٹرول کے لیے ضلع ایڈز کنٹرول سوسائٹی کے علاوہ آدھا درجن خدمت گزار تنظیمیں کام کر رہا ہے۔ مسائل کو جڑ میں جاکر کارگر کوشش کرنا ہوگا اور باہر سے آنے والے لوگوں پر سماجی بے داری لا کر ضروری صحت کا مسلسل جائرہ کرتے رہنا بے حد ضروری ہے۔

## حوالہ جات

زمرہ:ایڈز کی روک تھام میں لگی بھارتی ایجنسیاں
رام ریحان

رام ریحان تحصیل کوٹ مومن ضلع سرگودھا کی حدود میں واقع ایک گاؤں ہے جس کی آبادی تقریبا 500 گھروں اور 2000 نفوس پر مشتمل ہے۔ اس گاؤں کے زیادہ تر لوگ کھیتی باڑی کرتے ہیں یہاں گندم تل منجی(دھان) جوار باجرہ مکئی اور گنے کی فصلیں کثرت سے اگائی جاتی ہیں۔ یہاں کی30% آبادی خواندہ ہے یہاں بچوں اور بچیوں کے لیے ایک ایک پرائمری اسکول ہے۔ گاؤں گلیاں سولنگ سے بنی ہیں۔ گاؤں کے ایک طرف 2 نہریں بہتی ہیں۔ گاؤں میں ایک جامع مسجد کے علاوہ 4 کے قریب دیگر مساجد ہیں۔ گاؤں کی 100 % آبادی مسلمان ہے جن میں حنفیوں کی تعداد 97% ہے۔ گاؤں میں 4,5 دارے ہیں۔ گاؤں کی مشہور شخصیات میں ماسٹر محمد اعظم, مرحوم حافظ محمد اکرم, ماسٹر محمد یار ریحان, ماسٹر محمد اسلم, ملک محمد امیر(بیوپاری), امان اللہ ﮈھکو, مرحوم حیات ﮈھکو,محمد نزیر پردیسی(امام مسجد اللہ توکلی) اورمرحوم محمد اسلم ریحان(نور- غلام کا) شامل ہیں۔

محل وقوع کے لحاظ سے یہ گاؤں ضلع سرگودھا کا آخری گاؤں ہے اس سے اگلا گاؤں منﮈی بہاؤ الدین کی حدود میں ہے جس کا نام ٹاہلی اﮈہ ہے جو اس گاؤں کے شمال مشرق میں واقع ہے جنوب میں ادیاں شریف( جس کا موجودہ نام حسین آباد شریف ہے) جبکہ مغرب میں حلالپور نوناں واقع ہے.
کیرلا ریاستی ایڈز کنٹرول سوسائٹی

**کیرلا ریاستی ایڈز کنٹرول سوسائٹی** (KSACS) ایچ آئی وی / ایڈز وبا کا مقابلہ کرنے میں ریاست کی حکمت عملی میں ایک فیصلہ کن کردار نبھاتی ہے۔ اس کا کام ایک انتظامی اکائی کی دیکھ ریکھ کے ذریعے کیا جاتا ہے جو ریاست کے صدر معتمد کی صدارت میں ہوتا ہے۔ کیرلا ریاست ایڈز کنٹرول سوسائٹی کا ریاست میں راشٹریہ ایڈس نینترن کاریہ کرم (اینئیسیپی) کو لاگو کرنے کے لیے گٹھن کیا گیا تھ۔ یہ راشٹریہ ایڈس نینترن سنگٹھن (ناکو)، جو بھارت سرکار کے سواستھیہ ایوں پریوار کلیان منترالیہ کا ایک حصہ ہے، اس کے تحت کام کرتی ہے۔ قومی ایڈز کنٹرول ادارے کے پروگرام کا حمایت یافتہ ہے اور اسے عالمی بینک، گلوبل فنڈ ایڈز، ٹی بی، ملیریا، ڈی ایف آئی ڈی (بین الاقوامی ترقی ڈیویژن، برطانیہ) اور یو ایس ایڈ (جیسے بین الاقوامی قرض دہندہ ادارہ جات کے ذریعے) کی حمایت حاصل ہے۔

## ہدف اور مقاصد
قومی ایڈز کنٹرول ادارے (این ایس پی III) کے ہدف اور مقاصد ایڈز کو روکنا، علاج و معالجہ، دیکھ بھال اور امداد کا کام، مختلف اکائیوں میں اتحاد کے ذریعے ریاست میں اس وبا سے بچاؤ مطلوب ہے۔ اس کے چار اجزا ہیں:

0 ایک زیادہ جوکھم والے گروہوں میں نئے انفیکشنوں کی روک تھام کے ذریعے سے مدد

0 ہدف مداخلت کے ساتھ اعلٰی جوکھم والے گروہوں تک پہنچنا اور نہیں دیگر کمزور آبادی تک رسائی کرنا۔

0 ایچ آئی وی / ایڈز کے ساتھ رہ لوگوں کی دیکھ بھال

0 بنیادی سہولتوں کے طریقہ کار ، ضلع، ریاستی سطر پر روک تھام اور علاج پروگراموں میں انسانی وسائل کو مضبوط بنانا شامل ہے۔

0 ایک ریاستی طور پر پھیلی حکمت عملی منصوبہ کا قیام، پروگرام کا نظم و نسق، نگرانی اور جائرے کا طریقہ کار کا طے ہونا۔

## کیرلا میں ایڈز فروغ کے آنکڑے
0 بالغ ایک آئی وی پھیلاؤ - 0.26%

0 زچہ سے قبل کلنک میں پرسار - 0.38% (2007)

0 ایچ آئی وی مثبت کی امکانی تعداد 55,167

0 خاتون جنسی ملازمین میں 0.87% مرد جو مردوں کے ساتھ تعلقات رکھتے ہوں 0.96%

0 7.85% - انجکشن سے نشہ کرنے والے

0 متحدہ مذاکرات اور امتحان مراکز 128

0 اینٹی ریٹرووایرل تھیریپی کلنک - 6

0 14 سواگت کیندر (خیر مقدمی مراکز) 

## حوالہ جات

زمرہ:ایڈز کی روک تھام میں لگی بھارتی ایجنسیاں
عبد الصمد کابلی

**خواجہ عبد الصمد کابلی** کا شمار دیہ یعقوب کابل کے بزرگ زادوں میں ہوتا تھا۔ آپ صاحب مقام ارشاد و ہدایت تھے۔ آپ خواجہ محمد معصوم کے اکابر خلفا میں سے تھے۔

## تعارف
خواجہ عبد الصمد کابل (افغانستان) سے جنوب مشرقی جانب تقریبا چار میل کے فاصلے پر واقع موضع دیہ یعقوب کے بزرگ زادوں میں سے تھے اور صاحب مقام ارشاد و ہدایت تھے۔

## بیعت و خلافت
جب خواجہ محمد معصوم (متوفی 1079ھ/1668ء) کی شہرت کابل پہنچی تو عبد الصمد کابلی سب کچھ چھوڑ کر عالم بے اختیاری میں سرہند شریف پہنچے۔ سرہند پہنچنے کے بعد آپ کو خواجہ محمد معصوم کے دست حق پر شرف بیعت حاصل ہوا۔ پیر و مرشد خواجہ معصوم کی نظر عنایت و شفقت سے ولایت ضلی واصلی حاصل کی۔ کمالات نبوت اور مقام خلت تک رسائی پائی ۔ ابراہیم مشرب تھے۔ مجدد الف ثانی (متوفی 1034ھ/1624ء) کے کمالات خاصہ سے کامل حصہ نصیب ہوا اور ولایت کبری کے کمالات سے ممتاز ہوئے۔ پیر و مرشد کی خدمت میں رہ کر سلسلہ عالیہ نقشبندیہ مجددیہ کے فیوض و برکات سمیٹتے رہے۔ اپنے وطن مالوف سے کئی بار خواجہ معصوم کی خدمت میں حاضر ہوئے اور خرمن معصومی سے اپنے نصیب کا دانہ حاصل کیا اور معرکہ ابرار میں صاحب اعتبار ہو گئے۔ خواجہ محمد معصوم نے اجازت و خلافت سے سرفراز فرما کر آپ کو اپنے وطن مالوف میں خلق خدا کی رہنمائی کے لیے روانہ فرمایا۔

## مسند ارشاد
عبد الصمد کابلی اپنے وطن دیہ یعقوب ، کابل (افغانستان) میں پہنچ کر مسند ارشاد پر جلوہ افروز
ہوئے اور خلق خدا کی رہنمائی میں مصروف ہو گئے۔ آپ نے اپنے گاؤں میں ایک عمدہ خانقاه
تعمیر کرائی جہاں واردین و زائرین اور طالبین کے نان ونفقہ اور رہائش کا خوب بندوبست تھا۔ آپ کا زیادہ وقت کابل میں گزرتا تھا اور آپ کے صاحبزادگان مہمانوں اور ارادت مندوں کی تواضع میں اپنے گاؤں میں مصروف رہتے تھے۔ آپ کو کابل میں بہت زیادہ مقبولیت نصیب ہوئی۔

## عنایات مرشد
خواجہ محمد معصوم اور عبد الصمد کابلی کے درمیان بڑی موانست تھی۔ خواجہ معصوم نے اپنے ایک مکتوب میں آپ کو یوں تحریر فرمایا:
* وہ یار اور ہم نشیں جو گذشتہ دنوں اور گذشتہ سال ایک جا، ہم سفر اور ہم بستر تھے اور مونس و ہمدم (تھے) وہ کہاں گئے؟
خواجہ محمد معصوم کے چھ مکتوبات آپ کے نام ہیں جو دفتر اول اور دفتر سوم میں موجود ہیں۔

## مہمان نوازی
عبد الصمد کابلی مہمان نوازی میں اپنی نظیر نہیں رکھتے تھے۔ ایک روز میر صفر احمد معصومی (متوفی 1150ھ/1737ء) کی موجودگی میں اپنے صاحبزادوں سے فرمایا: گھر میں جو کچھ ہے اور جو بھی مہمان ہے، ہر ایک کو دے دو۔

## حج بیت اللہ
عبد الصمد کابلی نے آخری عمر میں حج بیت اللہ کی سعادت حاصل کی۔ ان دنوں اس فریضہ کی
ادائیگی آپ کے لیے بہت ہی دشوارتھی لیکن حق سبحانہ کی مدد سے آپ نے حج ادا کیا اور بخیریت وطن واپس پہنچے۔

## وصال
سفر حج سے واپس آنے کے بعد عبد الصمد کابلی کا وصال 1108ھ بمطابق 1697ء میں ہوا۔ آپ کی تدفین دیہ یعقوب‘ کابل (افغانستان ) کے باغات میں سے ایک باغیچہ میں کی گئی۔ اپنے انتقال سے چند روز قبل آپ **مقامات معصومی** کے مصنف میر صفر احمد معصومی کو اس باغیچہ میں اپنے ساتھ لے گئے اور اظہار فرمایا کہ میں اپنی قبر کو اس جگہ پاتا ہوں۔ آپ لحظ بھر وہاں بیٹھے رہے، تا کہ وصول (ملاقات) سے پہلے وہ نور سے آراستہ ہو جائے۔ 

## حوالہ جات
چندی گڑھ ریاستی ایڈز کنٹرول سوسائٹی

[تصغیر|چندی گڑھ میں منعقدہ ایک خون کے عطیے کے کیمپ کو اس وقت کے مرکزی وزیر برائے اطلاعات و نشریات [موہن جاٹوعہ معائنہ کرتے ہوئے۔]]
**چندی گڑھ ریاستی ایڈز کنٹرول سوسائٹی** بھارت کے زیر انتظام علاقہ چندی گڑھ میں ایڈز پر گرفت اور خون کے بینکوں کی دیکھ ریکھ کا کام کرتی ہے۔ چندی گڑھ کی کل آبادی 10.54 لاکھ کی ہے (جیسے کہ 2010ء کی مردم شماری سے ظاہر ہوتا ہے)۔ آبادی کی گہرائی فی مربع کیلو میٹر 9252 اشخاص ہیں۔ آبادی میں جنسی تقسیم کا تناسب ہر ہزار مردوں کے بیچ 818 خواتین کا ہے۔ شہری علاقوں میں رہنے والوں کا فی صد 89.8% ہے اور دیہی علاقوں میں یہ آبادی 10.2% ہے۔ علاقے میں خواندگی کی شرح 81.9% ہے۔ چندی گڑھ کے نو جوانوں میں ایچ آئی وی کا پھیلاؤ 2003ء میں 0.5% تھا تاہم 2006ء میں کمی آئی ہے اور تب سے یہ 0.25% بنا رہا ہے۔ 

## گل پناگ چندی گڑھ یاستی ایڈز کنٹرول سوسائٹی کی حمایت سے خیر سگالی کی سفیرہ
[دائیں|تصغیر|[گل پناگ چندی گڑھ یاستی ایڈز کنٹرول سوسائٹی کی حمایت سے 2004ء میں خیر سگالی کی سفیرہ بنائی گئیں تھیں]]
بھارتیہ ادیوگ پرسنگھ (چیمبر آف انڈین انڈسٹریز یا سی آئی آئی، شمالی علاقہ) نے ادا کارہ گل پناگ کو 2004ء میں اپنے ایڈز بے داری مہم کی خیر سگالی سفیرہ' نامزد کیا ہے۔ چیمبر کے اعلامیے کے مطابق اس منصوبے کو چندی گڑھ یاستی ایڈز کنٹرول سوسائٹی اور وزارت صحت کے تعاون سے لاگو کیا گیا تھا۔ اس منصوبے کے تحت چندی گڑھ کے لوگوں خاص کر صنعتی ملازمین کو ایڈز سے متعلقہ موضوعات پر بے دار کیا گیا تھا۔ سی آئی آئی، شمالی علاقہ اس مہم کو ایک وسیع علاقے میں چلایا گیا تھا۔

## عالمی یوم ایڈز تقریب
عالمی یوم ایڈز پر چندی گڑھ میں خون جمع کرنے کے لیے ایک موبائل وین خدمت موجود کی جاتی ہے جس کے ساتھ ہی ریاستی ایڈز کنٹرول سوسائٹی دو روزہ مذاکرہ منعقد کر کے لوگوں کو اس بارے میں بے دار کرتی ہے۔ ان مذاکروں کے پہلے دن رقت احتیاط، خفیہ مرض کی معلومات اور نگرانی، امداد، دیکھ بھال، علاج اور سماجی، طبی اور قانونی مدعوں سے متعلق مدعوں پر تبادلہ خیال کیا جاتا ہے۔

## حوالہ جات

زمرہ:ایڈز کی روک تھام میں لگی بھارتی ایجنسیاں
چھتیس گڑھ ریاستی ایڈز کنٹرول سوسائٹی

**چھتیس گڑھ ریاستی ایڈز کنٹرول سوسائٹی** دیگر ریاستی ایڈز کنٹرول سوسائٹیوں کی طرح چھتیس گڑھ کی ریاست میں ایڈز کی روک تھام کے لیے حسب ذیل کاموں کی انجام دہی کو یقینی بناتی ہے نمن لکھت کاریہ سمپن کرتی ہے:

1) علاج اور عوامی صحت کی خدمات (خصوصًا ایچ آئی وی/ ایڈز سے متعلق)

2) معلومات فراہمی اور سماجی زمرے کی خدمات اور

3) خدمات کی انجام دہی، منصوبہ بندی، ارتباط، نگرانی اور جائزہ، مالی امداد اور در کار نظم و نسق کی مدد۔

## چھتیس گڑھ ریاستی ایڈز کنٹرول سوسائٹی کی حکمت عملی

چھتیس گڑھ ریاستی ایڈز کنٹرول سوسائٹی کی سالانہ پروگراموں کی حکمت عملی کے منصوبے میں جوکھم والے معاملات میں ایڈز کی روک تھام کے لیے عوامی بے داری مہم چلانے، مفت کنڈوموں کی تقسیم کو شامل کیا گیا ہے۔ حکمت عملی میں ریڈ ربن کلب (Red Ribbon Club) کو اور مزید طاقت ور بنانے پر زور دیا گیا ہے۔ جدید طور پر ریاست میں 28 ریڈ ربن کلب تشکیل کیے گئے ہے۔ مستقبل میں میں ایک سو اور ریڈ ربن کلب تشکیل کیے جا ئیں گے۔ ایڈس پر گرفت، نگرانی اور روک تھام کے لیے آنگن باڑی کے کار کن (دیہی صحت کے لیے کام کرنے والوں)، پنچایت نمائندوں، صحت کے ملازمین اور رضا کاروں کو بھی تربیت دینے کا منصوبہ تیار کیا گیا ہے۔

## عوامی مقامات میں تشہیر

چھتیس گڑھ ریاستی ایڈز کنٹرول سوسائٹی کی جانب سے 2012ء میں گرما کے موسم میں راہ گیروں کو صاف اور ٹھنڈا پینے کا پانی مہیا کرانے کے لیے ریاست کے بھیڑ بھاڑ والے علاقوں میں 56 پیاؤ کھولے گئے تھے۔ ان 'پیاؤ' مراکز میں راہ گیروں کو ٹھنڈا پانی تو مل ہی رہا تھا ساتھ ہی انھیں ایڈز سے بچاؤ کی جان کاری بھی دی جا رہی تھی۔ 'پیاؤ' مراکز میں ریاستی ایڈز کنٹرول سوسائٹی کی جانب سے ایڈز سے بچاؤ کی جانکاری دینے کے لیے فلیکسی اور بینر لگائے گئے تھے۔ اس کے ساتھ ہی یہاں پمفلیٹوں اور ورقیوں کی تقسیم بھی عمل میں آئی۔ یہاں ایک رجسٹر بھی متعارف کیا گیا تھا، جس میں پانی پینے آنے والے لوگوں کا ایڈز کے بچاؤ کے طریقوں کے بارے میں استفاسارات کو قلم بند کر لیا گیا تھا۔ گرمیوں میں راہ گیروں کو ٹھنڈا پانی کا پانی فراہم کرانے کے لیے رائے پور، بلاسپور اور درگ میں دس دس اور راجناندگاؤں، کوردھا، رائے گڑھ، جانجگیر، کوربا، مہاسمند، دھمتری، کانکیر، جگدلپور، دنتیواڑا، کوریا، امبکاپر اور جشپور میں دو دو پیاؤ 30 اپریل 2009ء سے ہی کھولے گئے تھے۔ یہ سبھی 'پیاؤ' ریلوے اسٹیشن، بس اسٹینڈ اور انیہ بھیڑ بھاڑ والے علاقوں میں کھولے گئے تھے۔ 'پیاؤ' کھولنے کے لیے صدر طبی خدمات افسروں کو کو 12 ہزار 730 روپے فی 'پیاؤ' کے حساب سے سات لاکھ 12 ہزار 880 روپے کی رقم دی گئی تھی۔ پانی پلانے کے لیے کلیکٹر کے در پر ایک خدمت گار کو تعینات کیا گیا تھا۔ سبھی صدر طبی خدمات افسروں سے کہا گیا تھا کہ وہ یہ یقینی بنائیں کہ پیاؤ ہر دن کھلا رہے اور لوگوں کو در کار صاف پینے کا پانی مہیا ہو۔

## حوالہ جات

زمرہ:ایڈز کی روک تھام میں لگی بھارتی ایجنسیاں
سبحان اللہ

سبحان اللہ کے لغوی معنی "پاک ہے اللہ" کے ہیں، یعنی اللہ ہر عیب و برائی سے پاک ہے۔ یہ الفاظ اللہ تعالی کی شان و عظمت کو بیان کرنے کے لیے کہے جاتے ہیں۔
یہ الفاظ عموماً لوگ حیرانی کا اظہار کرتے یا داد دیتے ہوئے بھی کہتے ہیں۔ ان الفاظ کا استعمال ہمیں محاورات میں بھی ملتا ہے مثلاً

بڑے میاں سو بڑے میاں چھوٹے میاں سبحان اللہ
 
اس کے علاوہ چند اشعار میں بھی ان کا استعمال کیا گیا ہے مثلاً

* انبیا کہتے تھے خوش ہوکے تری شان اللہ
* آفریں خواں تھے فرشتے بھی کہ سبحان اللہ
طاہر عباس

1972ء میں پیدا ہوئے، ایم اے اردو کیا بعد ازاں منٹو پر پی ایچ ڈی کا مقالہ لکھ کر ڈاکٹریٹ کی ڈگری حاصل کی، گورنمنٹ کالج ڈیرہ غازی خان میں تدریس کی پھر ان کا تبادلہ گورنمنٹ کالج فاضل پور میں ہو گیا،

## تصانیف
ڈاکٹر طاہر عباس نے منٹو پر بے شمار کام کیا ہے ان کی منٹو پر کتب یہ ہیں، تقریباً تمام کتب 2019ء میں شائع ہوئی ہیں،
# پاکستان میں منٹو شناسی کی روایت
# بغیر عنوان کے : منٹو (متن و مباحث)
# منٹو شاریہ (توضیحی فہرست، کتب، رسائل ، مقالات ، مضامین)
# منٹو فلمیں (مباحث)
# منٹو ڈرامے (مباحث)
# منٹو عورتیں (مباحث)
# ٹوبہ ٹیک سنگھ کا منٹو (مباحث)
# منٹو خاکے (مباحث)
# سیاہ حاشیے (متن و مباحث)
# یہاں سعادت حسن منٹو دفن ہے (منٹو پر خاکے)
باگھا جتن

**جتندر ناتھ مکھرجی** المعروف **باگھا جتن** ، (پیدائش: 7 دسمبر، 1879ء - وفات: 10 ستمبر، 1915ء) ہندوستان کے مشہور و معروف انقلابی لیڈر، تحریک آزادی ہند کے رہنما تھے۔ وہ بنگال کی انقلابی تنظیم جوگانتر کے اہم رہنماؤں میں سے ایک تھے۔ اس کے علاوہ انھوں نے غدر پارٹی کے لیے بھی کام کیا۔

## حالات زندگی
باگھا جتن 7 دسمبر 1879ء کو کوشتیا ضلع (موجودہ کھلنا ڈویژن بنگلہ دیش)، بنگال پریزیڈنسی، برطانوی ہند میں پیدا ہوئے۔ انھوں نے 1895ء میں کرشنانگر اینگلو ورناکیولر اسکول سے انٹرنس کا امتحان پاس کر کے کلکتہ سینٹرل کالج میں فنون لطیفہ کی تعلیم کے لیے داخلہ لیا۔ 1900ء میں جتن نے اندوبالا بینرجی سے شادی کی جن سے ان کے چار بچے پیدا ہوئے۔ وہ پیشے کے اعتبار سے سرکاری ملازم تھے لیکن شروع سے ہی انقلابی سوچ رکھتے تھے۔ اسی بنا پر انھوں نے انقلابی پارٹی میں شمولیت اختیار کی اور بنگال انقلابی تحریک کے ایک ممتاز لیڈر بن گئے۔ انھوں نے وطن پرستانہ سرگرمیوں میں فعال کردار ادا کیا۔ ایک پولیس افسر شمس العالم کے قتل میں شرکت کے الزام میں 1910ء میں گرفتار کر لیے گئے۔ ہاوڑہ سازش کیس کے سلسلے میں دوبارہ گرفتار ہوئے لیکن 1911ء میں انھیں بری کر دیا گیا۔ انھوں نے ہندوستان میں برطانوی حکومت کا تختہ الٹنے کے لیے ایک مسلح انقلابی تحریک کی ابتدا کرنے میں سرگرم حصہ لیا اور جاپان، جرمنی، ریاستہائے متحدہ امریکا اور ولندیزی شرق الہند (حالیہ انڈونیشیا) سے اسلحہ اور گولہ بارود مہیا کرنے کا بندوبست کیا۔ ستمبر 1915ء میں اپنے ساتھیوں کے ہمراہ جرمن جہاز ماورک سے مشرقی ساحل کے ایک ویران مقام پر اسلحہ اور گولہ بارود لینے کے لیے بالاسور (اوڑیسہ) پہنچے۔ مسلح پولیس نے انھیں بالاسور کے نزدیک کاٹی پودا پر روکا۔ 9 ستمبر 1915ء کو وہ مسلح مقابلہ میں بری طرح زخمی ہو گئے اور 10 ستمبر 1915ء کو بالاسور میں واقع ایک ہسپتال میں وفات پا گئے۔
## مزید دیکھیے
* ہندوستان کی آزادی کے لئے انقلابی تحریک
## حوالہ جات

زمرہ:1879ء کی پیدائشیں
زمرہ:1915ء کی وفیات
زمرہ:آزادی ہند کی انقلابی تحریک
زمرہ:کلکتہ یونیورسٹی کے فضلا
زمرہ:بھارتی انقلابی
زمرہ:ضلع کوشتیا کی شخصیات
زمرہ:برطانوی ہند کے قیدی اور زیر حراست افراد
زمرہ:ہندو-جرمن سازش
زمرہ:کامنز زمرہ جس کا ربط ویکی ڈیٹا پر ہے
زمرہ:بنگالی ہندو
زمرہ:بنگالی شخصیات
زمرہ:بنگال سے آزادی ہند کے فعالیت پسند بلحاظ
زمرہ:وفیات از آتشیں اسلحہ
زمرہ:بیسویں صدی کے بھارتی فلسفی
زمرہ:بیسویں صدی کی بنگلہ دیشی شخصیات
زمرہ:تاریخ
وقاص مقصود

**وقاص مقصود** (پیدائش: 4 نومبر 1987) ایک پاکستانی کرکٹ کھلاڑی ہے جو وسطی پنجاب کے لیے کھیلتا ہے۔ اس نے نومبر 2018ء میں پاکستان قومی کرکٹ ٹیم کے لیے ٹوئنٹی20 بین الاقوامی کرکٹ میں قدم رکھا۔

## حوالہ جات

زمرہ:بقید حیات شخصیات
زمرہ:پاکستان کے عالمی ٹوئنٹی/20 کرکٹ کھلاڑی
زمرہ:پاکستان کے کرکٹ کھلاڑی
زمرہ:خیبر پختونخوا کے کرکٹ کھلاڑی
زمرہ:واپڈا کے کرکٹ کھلاڑی
زمرہ:فیصل آباد سے کرکٹ کھلاڑی
زمرہ:اسلام آباد یونائیٹڈ کے کرکٹ کھلاڑی
زمرہ:کراچی کنگز کے کرکٹ کھلاڑی
زمرہ:وسطی پنجاب کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:1987ء کی پیدائشیں
نو بال

[تصغیر|247x247پکسل| ایک [امپائر (کرکٹ)|امپائر نو بال کا اشارہ کرتا ہے۔]]

کرکٹ میں، **نو بال** بلے باز کو غیر قانونی ترسیل کی گئی بال کی ایک قسم ہے (دوسری قسم وائیڈ ہے)۔ یہ ایک قسم کی اضافی بھی ہے، جو بلے باز ٹیم کو غیر قانونی گیند کے نتیجے میں رن دیا جاتا ہے۔ زیادہ تر کرکٹ کھیلوں کے لیے۔ 

## حوالہ جات

زمرہ:کرکٹ قوانین و ضوابط
زمرہ:کرکٹ اصطلاحیات
سنچری (کرکٹ)

[تصغیر|250px|[ٹیسٹ کرکٹ میں سب سے زیادہ رنز اور سنچریاں بنانے کا ریکارڈ بھارت کے سچن ٹنڈولکر کے پاس ہے۔]]
کرکٹ میں **سنچری** کسی بلے باز کے ذریعہ ایک اننگز میں 100 یا اس سے زیادہ رنز بنانے کو کہتے ہیں۔ یہ اصطلاح "سنچری پارٹنرشپ " میں بھی شامل ہے جو اس وقت ہوتی ہے جب دو بلے باز ایک ساتھ بلے بازی کرتے ہوئے ٹیم کے ٹوٹل میں 100 رنز کا اضافہ کرتے ہیں۔ سنچری کو بلے بازوں کے لیے ایک تاریخی اسکور سمجھا جاتا ہے اور عام طور پر کسی کھلاڑی کی سنچریوں کی تعداد ان کے کیریئر کے اعداد و شمار میں درج کی جاتی ہے۔ سنچری اسکور کرنا میرٹ کے لحاظ سے پانچ وکٹیں لینے والے گیند باز کے برابر ہے اور اسے عام طور پر **ٹن** یا **سو** کہا جاتا ہے۔ 200 سے زیادہ رنز کے اسکور کو اب بھی شماریاتی طور پر سنچری کے طور پر شمار کیا جاتا ہے، حالانکہ ان اسکور کو دوگنی (200–299 رنز)، تگنی (300–399 رنز) اور چوگنی سنچریاں (400–499 رنز) اور اسی طرح کہا جاتا ہے۔ ایک اننگز میں 50 رنز تک پہنچنے کو نصف سنچری کہا جاتا ہے۔

## حوالہ جات

زمرہ:کرکٹ اصطلاحیات
زمرہ:بلے بازی
زمرہ:کرکٹ ریکارڈ اور شماریات
رضوان حسین

**رضوان حسین** (پیدائش: 26 اپریل 1996ء) ایک پاکستانی کرکٹ کھلاڑی ہے۔.

## حوالہ جات

زمرہ:اسلام آباد یونائیٹڈ کے کرکٹ کھلاڑی
زمرہ:بقید حیات شخصیات
زمرہ:پاکستان کے کرکٹ کھلاڑی
زمرہ:لاہور بلیوز کے کرکٹ کھلاڑی
زمرہ:وسطی پنجاب کے کرکٹ کھلاڑی
زمرہ:لاہور وائٹس کے کرکٹ کھلاڑی
زمرہ:ملتان سلطانز کے کرکٹ کھلاڑی
زمرہ:ویکی ڈیٹا سے مختلف مختصر وضاحت
زمرہ:1996ء کی پیدائشیں
ہیٹ ٹرک

**ہیٹ ٹرک** کھیل میں کسی کارنامے کو لگاتار تین بار کرنے کو کہتے ہیں۔ مثال کے طور پر تین وکٹ لینا ، تین چھکے لگانا وغیرہ۔

## حوالہ جات

زمرہ:1858ء کی متعارفات
زمرہ:ایسوسی ایشن فٹ بال اصطلاحیات
زمرہ:رگبی لیگ اصطلاحیات
زمرہ:رگبی یونین اصطلاحیات
زمرہ:فیلڈ ہاکی کی اصطلاحیات
زمرہ:کرکٹ اصطلاحیات
زمرہ:گیند بازی
زمرہ:ویکی ڈیٹا سے مطابقت رکھنے والی مختصر تفصیل
زمرہ:اشاعت
زمرہ:ڈارٹس

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
غدر دی گونج

تصغیر| غدار دی گونج
**غدر دی گونج** ( پنجابی : ਗ਼ਦਰ ਦੀ ਗੂੰਜ، غدر دی گونج، ترجمہ : *بغاوت کی باز گشت)* قوم پرست اور سوشلسٹ ادب کی تالیفات تھیں جو غدر تحریک کے ابتدائی مراحل میں تیار کی گئی تھیں ۔

ہندوستان غدر پریس کے ذریعہ غدار ہفتہ وار میں سان فرانسسکو سے شائع ہوتا تھا ، اس ادب میں گورو مکھی اور شاہ مکھی میں گانوں اور نظموں کے مجموعے ہوتے تھے جو اس وقت کی ہندوستان کی سیاسی صورت حال پر روشنی ڈالتے تھے ۔ اس وقت ہندوستان میں گردش کے لیے پمفلیٹس بعنوان غدر دی گونج اور تلوار بھی تیار کیے گئے تھے۔ انھیں برطانوی ہندوستانی حکومت کی طرف سے ملک دشمن ملکیت کی اشاعت سمجھا گیا تھا اور ہندوستان میں اشاعت اور گردش پر پابندی عائد تھی۔

## حوالہ جات

* غدار دی گنج
* سکھ مذہب ، ثقافت اور نسلی گورہارپال سنگھ ، کرسٹوفر شیکل۔ 2001
* ہندوستان کے بیسویں صدی کے ادبیات کی ہینڈ بک برائے نیلینی نٹراجن ، ایمانوئل سمپاتھ نیلسن

## بیرونی روابط

* ہندوستان غدار مجموعہ ۔ بینکرفٹ لائبریری ، یونیورسٹی آف کیلیفورنیا ، برکلے

زمرہ:پنجابی ادب
زمرہ:1913ء کی کتابیں
زمرہ:تحریک آزادی ہند کا ادب
زمرہ:تحریک آزادی ہند
زمرہ:غدر پارٹی
زمرہ:پمفلٹ
طالب جتوئی

## تعارف
**بابا طالب جتوئی** کا تعلق ساہیوال کے نواحی گاوَں چک نمبر    110/9L (آٹھواں میل)سے تھا۔آ پ کا اصل نام نور احمد  اور قلمی نام طالب جتوئی تھا،آپ کی پیدائش دو مارچ 1945ء کو ہوئی،والد کا نام صمد جتوئی تھا آپ پنجابی کے مشہورعوامی شاعر تھے حصول تعلیم کے بعدآپ محکمہ پٹوار میں رہے بعد ازاں شٹام بھی فروشی کی،وہ ان شاعروں میں شامل تھے جنھوں نے شعوری طور پر پنجابی زبان کو اپنی شاعری کے لیے منتخب کیا۔ بابا طالب کو پنجابی زبان سے بے حد محبت تھی اور وہ اکثر کہا کرتے تھے:

**"پنجابی زبان کا مجھ پر قرض ہے اور مجھے اس قرض کو پنجابی کی خدمت کر کے چکانا ہے۔"**

## وفات
بابا طالب کی عمر **77 سال** تھی اور 11 دسمبر 2019ء کو رحلت فرما گئے ، ان کے جنازے میں  بڑی تعداد میں لوگوں نے شرکت کی اور موسلا دھار بارش کے دوران ان کے آبائی گاؤں میں سپرد خاک کر دیا گیا۔

## تصانیف
آپ کے پنجابی شعری مجموعے یہ ہیں
* جگراتے دا تھل
* بولدا کوئی نہیں
* چانن دی ہڈ بیتی
* میلہ اکھراں دا (یہ کتاب ان کی وفات کے بعدشائع ہو ئی)
ان کی پہلی کتاب **2001** میں شائع ہوئی، جس کے بعد وہ پنجابی ادبی حلقوں میں متعارف ہوئے۔

## زندگی کا سفر
بابا طالب جتوئی کا اصل نام نور احمد صمد تھا، مگر پچھلے 30 سالوں سے وہ اپنے اصل نام سے نہیں پہچانے جاتے تھے۔ ان کا تعلق بلوچ قوم کے جتوئی   قبیلے سے تھا اور وہ 2 مارچ 1942 کو پیدا ہوئے۔ ان کے والد نور الصمد زمیندار تھے۔ بابا طالب نے اپنی میٹرک کی تعلیم تحصیل ساہیوال سے مکمل کی اور اس کے بعد پانچ سالہ پٹواری کورس کیا۔اپنے ابتدائی دور میں روزگار کے لیے انھوں نے پٹواری، اشٹام فروش اور وکالت کے معاون کے طور پر کام کیا۔ بعد میں انھوں نے پٹواری کی نوکری چھوڑ کر زمینداری کو اپنا ذریعہ معاش بنا لیا اور اپنی زمین خود ہل چلا کر روزی کماتے رہے۔

## شاعری کا جنون
بابا جی کو بچپن ہی سے شاعری سننے کا بے حد شوق تھا۔ انھوں نے ایک انٹرویو میں بتایا تھا:

**"میں نے کبھی پتوکی، چیچہ وطنی، میاں چنوں، اوکاڑہ، پاکپتن، وہاڑی، دیپالپور، ملتان اور ساہیوال کے مشاعرے مس نہیں کیے!"**

وہ اکثر ساہیوال پاکپتن چوک سے گاؤں تک پیدل سفر کرتے، کیونکہ مشاعرے رات دیر تک چلتے اور گاؤں کے لیے کوئی پبلک ٹرانسپورٹ دستیاب نہ ہوتی۔ ایک بار انھوں نے کہا:

**"میں نے مشاعروں سے واپسی پر سات سے آٹھ سانپ مارے ہیں!"**

بابا طالب جتوئی کو پنجابی شاعر بشیر احمد بشیر (پاکپتن) نے شاعری کی تربیت دی اور انھیں "**طالب جتوئی**" کا نام دیا۔

## ادبی خدمات اور خراج تحسین
بابا طالب جتوئی کو پنجابی زبان کے فروغ پر مختلف **پنجابی تنظیموں** نے کئی ایوارڈز سے نوازا۔

**بہاالدین زکریا یونیورسٹی، ملتان** کے ادبی میگزین "**لہریں**" نے ان پر ایک تحقیقی مضمون شائع کیا، جبکہ ان کی ایک نظم بی اے، پنجابی کے نصاب میں بھی شامل کی گئی۔

مرزا معین (ایچ او ڈی، پنجابی ڈیپارٹمنٹ، جی پی جی سی) نے ان کی خدمات کو سراہتے ہوئے کہا:

"**بہت سے شاعروں نے پنجابی میں شاعری کی، مگر بابا طالب جتوئی کچھ خاص کر رہے تھے۔ ان کی شاعری پنجابی ثقافت اور ورثے کو زمین کی جڑوں سے جوڑتی تھی**۔"

فدا بوکھائی (نوجوان پنجابی شاعر) نے کہا:

"**بابا جی کی شاعری کا رومانس روایتی نہیں تھا۔ ان کا رومانس اپنی ثقافت اور لوک داستانوں سے تھا**۔"

بابا طالب جتوئی کا ماننا تھا کہ:

"**سچ ہمیشہ غالب آتا ہے اور کوئی بھی طاقت اسے دبا نہیں سکتی!**"

بابا طالب جتوئی کی خدمات پنجابی ادب کے لیے ایک نایاب اثاثہ ہیں اور ان کا نام پنجابی شاعری میں ہمیشہ زندہ رہے گا۔

## حوالہ جات
ڈان نیوز ای پیپر

زمرہ:ضلع ساہیوال کی شخصیات
زمرہ:1942ء کی پیدائشیں
زمرہ:2019ء کی وفیات
جسمانی ریمانڈ

**جسمانی ریمانڈ** ایک قانونی اصطلاح ہے۔ کوئی ادارہ جیسے اے این ایف، نیب، ایف آئی اے یا پولیس جب جب کسی ملزم کو گرفتار کرتی ہے تو پھر اسے 24 گھنٹوں کے اندر عدالت کے سامنے پیش کرنا لازم ہوتا ہے۔ادارہ ملزم کو عدالت میں پیش کر کے استدعا کرتا ہے کہ اس نے ملزم سے کوئی ریکوری کرنی ہے یا کوئی ضروری معلومات حاصل کرنی ہیں لہٰذا تفتیش کے لیے جسمانی ریمانڈ دے کر ملزم کو پولیس یا ادارے کی تحویل میں دیا جائے۔جسمانی ریمانڈ کے لیے عدالت کو ریمانڈ کی وجہ بتانا لازمی ہے۔عدالت متعلقہ ادارے یا تفتیشی ایجنسی کی درخواست یا وجہ پر ملزم کا جسمانی یا فزیکل ریمانڈ دیتی ہے۔ پاکستانی عدالت ملزم کا زیادہ سے زیادہ 14 روز تک کا جسمانی ریمانڈ دے سکتی ہے۔ اس کا مطلب یہ ہے کہ ملزم 14روز یا جتنے دن کا ریمانڈ عدالت دیتی ہے اتنے روز وہ تفتیش کے لیے متعلقہ ادارے کی تحویل میں رہے گا۔یہ عدالت کی صوابدید ہے کہ وہ ملزم کا جسمانی ریمانڈ دے یا نہ دے۔ جسمانی ریمانڈ ملزم سے کوئی چیز ریکور کرنے کے لیے لیا جاتا ہے یا اس سے کوئی ایسی حقیقت جاننے کے لیے جس کا علم صرف ملزم ہی رکھتا ہو۔ جسمانی ریمانڈ کے دوران ملزم ضمانت کی درخواست دائر نہیں کر سکتا۔جب ملزم سے جسمانی ریمانڈ کے دوران تفتیش مکمل ہو جاتی ہے تو پھر عدالت اسے جوڈیشل ریمانڈ پر جیل بھجوا دیتی ہے، یعنی ملزم سپرنٹنڈنٹ جیل کی تحویل میں چلا جاتا ہے اور وہی اسے عدالت میں پیش کرنے اور واپس جیل لے جانے کا بھی ذمہ دار ہوتا ہے۔ایک بار دیے گئے ریمانڈ میں دوسری یا تیسری بار توسییع بھی ہو سکتی ہے۔ جسمانی ریمانڈ کے دوران ملزم سے تفتیش مکمل ہونے کے بعد عدالت ملزم کو جوڈیشل ریمانڈ پر جیل بھجوا دیتی ہے جہاں اس سے تفتیش نہیں کی جا سکتی۔جوڈیشل ریمانڈ دینے کا مطلب یہ ہے کہ عدالت نے ملزم کو جیل بھجوانے کے احکامات جاری کر دیے ہیں۔
نیب قوانین کے تحت نیب ملزم کا 90 روز تک کا جسمانی ریمانڈ لے سکتا ہے تاہم عدالت یہاں بھی ایک بار 14 روز سے زیادہ کا ریمانڈ نہیں دے سکتی۔ عدالت کے لیے لازمی نہیں کہ وہ ملزم کا جسمانی ریمانڈ دے، بعض اوقات عدالت ملزم کا جسمانی ریمانڈ دیے بغیر ہی اسے جوڈیشل ریمانڈ پر جیل بھجوانے کے احکامات جاری کر دیتی ہے۔
جوڈیشل ریمانڈ پر ملزم سے جیل میں تفتیش صرف اسی صورت میں ہو سکتی ہے جب نیب، ایف آئی اے، اے این ایف یا متعلقہ ادارہ کسی نئے کیس میں ملزم کی گرفتاری ڈال دے اور عدالت اسے نئے مقدمے میں تفتیش کی اجازت دے دے۔
ملزم جسمانی ریمانڈ کے دوران ضمانت کے لیے درخواست نہیں دے سکتا البتہ ضمانت قبل از گرفتاری کرا سکتا ہے یا پھر جیل جانے کے بعد ضمانت کی درخواست دائر کر سکتا ہے۔

## مزید دیکھیے
* جوڈیشل ریمانڈ
## حوالہ جات

زمرہ:قانونی اصطلاحات
استاد اجمل خان

پاکستان کے نامور طبلہ نواز استاد محمد اجمل خان کا تعلق ملتان سے تھا۔ وہ 1957ء کے لگ بھگ پیدا ہوئے اور انھوں نے بارہ سال کی عمر سے طبلہ بجانا شروع کیا۔ وہ بخشی سلامت قوال کے بیٹے ہیں۔ استاد محمد اجمل خان نے طبلہ نوازی کی تربیت استاد شوکت حسین خان سے حاصل کی۔ وہ ساٹھ سے زیادہ ممالک میں طبلہ بجانے کا مظاہرہ کرچکے ہیں اور پاکستان کے تقریباً ہر بڑے گلوکار کے ساتھ سنگت کرچکے ہیں۔ حکومت پاکستان نے ان کی خدمات کے اعتراف میں 14 اگست 2012ء کو صدارتی تمغہ حسن کارکردگی عطا کیا تھا، 12 دسمبر 2019ء کو رحلت فرما گئے ،
ماسکہء خاص

ماسکہءِ خاص (Principal focus)

’’وہ نقطہ، جہاں محورِ خاص کے متوازی شعاعیں محدب عدسے سے گذر کر مرکوز ہو جائیں اور مقعر عدسے میں مرکوز ہوتی معلوم ہوں **ماسکہ خاص** کہلاتا ہے۔‘‘

’’محدب عدسے کے محورِ خاص کے متوازی شعاعیں انعطاف کے بعد محورِ خاص پر ایک نقطہ پر سمٹ جاتی ہیں۔اس نقطہ کو محدب عدسے کا *ماسکہءِ خاص* یا *نقطہءِ ماسکہ* (Focal point) کہتے ہیں۔‘‘

اس لیے محدب عدسے کو استدقاقی عدسہ یا تقاربی عدسہ (converging lens) بھی کہتے ہیں۔

’’مقعر عدسے کی صورت میں متوازی شعاعیں عدسے کے پیچھے سے ایک نقطے سے آتی ہوئی معلوم ہوتی ہیں اس نقطہ کو مقعر عدسے کا *ماسکہءِ خاص* یا *نقطہءِ ماسکہ* (Focal point) کہتے ہیں۔‘‘

اس لیے مقعر عدسے کو غیر تقاربی عدسہ یا اتساعی عدسہ (diverging lens) بھی کہتے ہیں۔

زمرہ:ہندسی بصریات
زمرہ:طبیعیاتی تصورات
زمرہ:عکاسی